▪ झूठी शिक्षाएँ फैलाना: ज़्यादातर धर्म सिखाते हैं कि इंसान के अंदर साए जैसी कोई चीज़ होती है जो इंसान के मरने के बाद भी ज़िंदा रहती है। इस शिक्षा की आड़ में कई धर्म अपने लोगों को लूटते हैं। वे मरे हुओं की आत्मा की शांति के लिए प्रार्थना करने के पैसे माँगते हैं। मगर बाइबल, मरे हुओं के बारे में जो सिखाती है वह बिलकुल अलग है। यह बताती है: “जीवते तो इतना जानते हैं कि वे मरेंगे, परन्तु मरे हुए कुछ भी नहीं जानते।” (सभोपदेशक 9:5) इसके अलावा, यीशु ने यह सिखाया था कि मरे हुओं को दोबारा ज़िंदा किया जाएगा। इसलिए अगर इंसान में सचमुच अमर आत्मा है, तो मरने के बाद उसे दोबारा ज़िंदा करने का सवाल ही पैदा नहीं होता। (यूहन्‍ना 11:11-25) क्या आपका धर्म यह सिखाता है कि आत्मा अमर है?